Source: http://nrsr.sk.sayit.parldata.eu/speaker/%C5%A1tefan-rusn%C3%A1k
Timestamp: 2018-06-24 03:38:48+00:00
Document Index: 4247537

Matched Legal Cases: ['§ 6', '§ 89', '§ 73', '§ 73', '§ 73', '§ 74', '§ 29', '§ 73']

Zobraziť rečníka: Štefan Rusnák :: SayIt
“Ďakujem. Vážený pán predsedaj...”
programové vyhlásenie vlády, ktoré dnes už tretí deň posudzujeme, vychádza predovšetkým z aktuálnych potrieb našej spoločnosti a zároveň z volebných programov politických subjektov, ktoré túto vládu tvoria. Mňa osobne mrzí, že po prednesení programového vyhlásenia vlády premiérom Mikulášom ...
Chcem reagovať na vystúpenie pani poslankyne Malíkovej. Pani poslankyňa, dávate nám tu lekcie z morálky. Preto mi dovoľte, aby som vám pripomenul časť vášho programového vyhlásenia z januára 1995. "Hnutie za demokratické Slovensko, Roľnícka strana Slovenska a Slovenská národná strana, Združenie robotníkov Slovenska sľúbili vo ...
vo svojom vystúpení chcem podať pozmeňujúce návrhy k vládnemu návrhu zákona, ktorým sa mení a dopĺňa zákon číslo 135/1961 Zb. o pozemných komunikáciách v znení neskorších predpisov.
Môj prvý návrh, ktorý máte aj písomne, je k § 6. Navrhujem za odsek 4 ...
Navrhujem, aby sme hlasovali jednotlivo.
Predovšetkým chcem oceniť duchaplné vystúpenie pána Baca. Škoda, že tu nie je. Ale mám tri poznámky.
Niekoľkokrát tu hovoril o tom, aké skúsenosti získal vo svete. Žiaľ, je len na škodu, že tieto skúsenosti nevyužil v prospech Slovenska.
Druhá poznámka. Mnohí poslanci z HZDS dnes vystupovali k tomu a ...
Chcem predovšetkým oceniť korektné vedenie tejto schôdze pánom Hrušovským, preto aj ja som bol pred chvíľou prihlásený, nedostal som sa k slovu len preto, že som sa neskoro prihlásil.
Vážení poslanci Hnutia za demokratické Slovensko, už tretí deň tu hovoríte o morálke krásne slová. A aké sú ...
dovoľte mi, aby som predložil správu Výboru Národnej rady Slovenskej republiky pre sociálne veci a bývanie o výsledku prerokovania návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky číslo ...
z tejto diskusie vyplynul jeden návrh, ktorý sa, samozrejme, v rôznych obmenách opakoval. Ja by som ho formuloval zhruba tak, ako ho formuloval pán poslanec Engliš. Návrh znie, aby Národná rada Slovenskej republiky nepokračovala v rokovaní o ...
Áno, predkladám návrh.
Národná rada Slovenskej republiky podľa § 89 ods. 1 zákona Národnej rady Slovenskej republiky číslo 350/1996 Z. z. o rokovacom poriadku Národnej rady Slovenskej republiky na návrh vlády Slovenskej republiky súhlasí s tým, že vládny návrh zákona, ktorým sa mení a dopĺňa zákon Národnej rady Slovenskej republiky číslo 120/1993 ...
dovoľte mi, aby som v súlade s § 73 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky vystúpil pri rokovaní Národnej rady Slovenskej republiky v prvom čítaní o vládnom návrhu zákona, ktorým sa mení a ...
z diskusie, ktorá prebehla v prvom čítaní, vzišiel návrh, ktorý sa opakoval u troch diskutujúcich. Boli to pán Oberhauser, pán Engliš a pani poslankyňa Tóthová. Prečítam tento návrh, ktorý tu zaznel. Návrh znie: Neodporučiť predložený návrh zákona prerokovať ...
V súlade s § 73 zákona Národnej rady Slovenskej republiky o rokovacom poriadku Národnej rady Slovenskej republiky odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky na tom, že odporučí predložený návrh zákona prerokovať v druhom čítaní.
Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky číslo 152 z 5. marca 1999 prideliť návrh v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady ...
vážené pani kolegyne, páni kolegovia,
dovoľte mi, aby som sa stručne vyjadril k predloženému vládnemu návrhu zákona o hospodárskom a sociálnom partnerstve. Tento zákon považujem za veľmi dôležitý pri úprave vzťahov medzi štátom, zamestnávateľmi a zamestnancami. Dosiaľ v našom právnom poriadku neexistuje úprava vzťahu ...
dovoľte mi, aby som predložil spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon Národnej rady Slovenskej republiky číslo 120/1993 Z. z. o platových pomeroch niektorých ústavných činiteľov Slovenskej republiky ...
tak ako už bolo predložené v spoločnej správe, navrhujem, aby sme hlasovali o bodoch 1 a 2. Ústavnoprávny výbor navrhuje tieto body vypustiť. Gestorský výbor odporúča tento návrh neschváliť.
Tak ako už bolo povedané, budeme hlasovať osobitne o bode číslo 2.
Budeme hlasovať o treťom návrhu zo spoločnej správy. Gestorský výbor odporúča schváliť tento návrh.
Áno, ďakujem. Považujem predmetný návrh pána poslanca Oberhausera prakticky za rozšírenie tohto návrhu zákona. Odporúčam, aby sme hlasovaním en bloc tento návrh neschválili.
Áno, prvý návrh je k § 29 ods. 1. Nech sa páči, budeme hlasovať.
Navrhujem, aby sme o treťom návrhu nehlasovali, pretože sme o tom už hlasovali pri návrhu pána poslanca Husára, ktorý tiež navrhol, že článok III sa vypúšťa, takže je to bezpredmetné.
Vážený pán Kozlík, som sklamaný z toho, že ako ekonomický expert by ste mali vedieť, že ekonomika sa za štyri mesiace nedá zhumpľovať tak, ako to teraz prezentujete občanom.
Výsledky vášho vládnutia sú jasné. Splodili ste tlupu nenásytných privatizérov a väčšine národa ste darovali iba slzy pre plač. To, čo sme po vás prevzali, je ako obhrýzená vojnová korisť. Obhrýzli ste ekonomiku a teraz sa tvárite, akoby to urobili ufóni. Vaše rady si vypočujeme, ale zatiaľ sa nimi nemienime ...
Nechceme, aby sa opakovala situácia, keď sa z capa stal záhradník.
Pani poslankyňa Slavkovská, skutočne som mal pocit, že do parlamentu vtrhla nejaká bytosť najmenej na metle. Hrubé urážky rozdané na každú stranu iba svedčia o vašej inteligencii. Neustále kritizujete pána ministra Ftáčnika, ktorému nesiahate ani po členky, vážená pani. Uznávam, že je vám ľúto za kreslom ministerky, ale realita je ...
Presne tú istú otázku som mal na pána poslanca Cupera. Podpísal sa, hlasoval, neviem, čo tým chcel povedať.
predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon číslo 1/1992 Zb. o mzde, odmene za pracovnú pohotovosť a o priemernom zárobku v znení neskorších predpisov, vo výboroch Národnej ...
Ja sa chcem troška pozrieť z tej druhej stránky. Skutočne nie som tiež proti tomu, aby sme poskytovali pomoc aj v zahraničí, ale myslím si osobne, že skutočne nemáme dostatok finančných prostriedkov. A keď sa pozrieme na situáciu na Slovensku, hlavne po povodniach, že skutočne nie sú finančné ...
dovoľte mi predložiť pozmeňujúci návrh k vládnemu návrhu novely zákona číslo 140/1961 Zb. v znení neskorších predpisov. V súlade s rokovacím poriadkom som tento návrh predložil ústavnoprávnemu výboru dňa 13. mája 1999. Poslanci tohto výboru sa s návrhom stotožnili ...
Využívam túto možnosť, podávam námietku, tak ako to bolo v predošlých prípadoch, a trvám na tom, aby sa hlasovalo o mojom návrhu.
dovoľte mi, aby som predniesol tri pozmeňujúce návrhy k vládnemu návrhu, ktorým sa mení zákon číslo 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v ...
Samozrejme, využijem túto príležitosť.
Pán premiér, vy ste hovorili, že je tu záujem strategického partnera. Samozrejme, je tu záujem strategického partnera, čo sa týka investora z Francúzska. Ja by som chcel vedieť, v akom stave je táto situácia. A čo sa týka samotnej Imuny Šarišské Michaľany, všetci ...
Nedal som túto otázku náhodou. Mňa osobne skutočne veľmi nemilo prekvapilo zistenie, že vy ako podpredseda vlády pre národnostné menšiny ste si nenašli čas na také významné podujatia, ako napríklad bol 45. ročník slávností piesní a tancov Rusínov a Ukrajincov vo Svidníku a neskôr o týždeň 37. ročník festivalu kultúry ...
Chcem poprosiť pani poslankyňu Slavkovskú, aby sa namiesto kádrovania funkcionárov Strany demokratickej ľavice pozrela radšej do vlastných radov a najmä na svojho predsedu pána Slotu. Neustále tu kritizuje najmä ministra školstva Ftáčnika. Mne sa len zdá, že jej je ľúto a je to obyčajná závisť.
Chcel by som poprosiť v mene poslaneckého klubu Strany demokratickej ľavice, či by sme nemohli urobiť 5-minútovú prestávku, aby sme sa ešte poradili.
Výbor Národnej rady Slovenskej republiky pre sociálne veci a bývanie ma uznesením číslo 88 zo dňa 26. 8. 1999 určil vystúpiť na dnešnej schôdzi Národnej rady k uvedenému návrhu vládneho zákona. V súlade s § 73 zákona číslo 350/1996 ...
na dnešnej schôdzi prerokúvame jeden z dôležitých zákonov. Ja si myslím, že nikto z nás nepochybuje, že v dnešnej zložitej sociálno-ekonomickej situácii je takáto novela veľmi potrebná. Samozrejme, že ma neteší, že sme nútení reagovať na ňu takýmto spôsobom. Nepovažujem to za konštruktívne riešenie ...
skutočne krátko musím zareagovať, pretože ste tu postavili do svetla jednak mňa ako spoločného spravodajcu, ale ja som vystupoval ako riadne diskutujúci, a potom ste postavili celé naše ministerstvo a celú koalíciu.
Stanovisko k diskusii.
A ja by som len chcel vás pekne poprosiť, aby ste neprekrúcali moje slová. Ja som jasne a zreteľne povedal, a to vám môžem ešte zopakovať, občania od tejto novely očakávajú predovšetkým odstránenie práce načierno, občania očakávajú postih voči tým, ktorým sa pracovať nechce, voči tým, ktorým ...
Ďalšia vec je ...
Pán kolega hovoril a, samozrejme, sústavne sa útočí na Stranu demokratickej ľavice. Chcem len povedať a pripomenúť jeden fakt. Všeličo nám vyčítate, ale skutočne, vráťme sa trošku dozadu. Pamätám sa na jednu chvíľu, keď vaša vládna koalícia mala vážnu krízu, keď vtedajší premiér pán Vladimír Mečiar povedal...
Samozrejme, zasa pán Cuper, ten je tu najmúdrejší, najväčší kádrovák v tejto snemovni, ... keď Vladimír Mečiar povedal okrem iného na adresu svojich koaličných partnerov, že robotnícka česť a národná hrdosť sa končí pred bránami fabrík. Toto treba pripomenúť, pretože vy nám stále vytýkate, ako rokujeme v koalícii, čo všetko presadzujeme ...
dovoľte, aby som predniesol spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon Národnej rady Slovenskej republiky číslo 387/1996 Z. z. o zamestnanosti v znení neskorších predpisov (tlač ...
budem stručný. Chcem podať pozmeňujúce návrhy k práve prerokúvanej novele o zamestnanosti. Môj prvý návrh je v záujme spresnenia kvalifikácie, či je vhodné zamestnanie, a to z hľadiska dopravy do zamestnania a zo zamestnania, ale aj z hľadiska finančných nákladov ...
chcel by som hneď na úvod vás poprosiť o spoluprácu, pretože, ako tu bolo povedané, tých pozmeňujúcich návrhov je dosť. Samozrejme, spoločne by sme mali posúdiť, aby sme sa nedopustili nejakej chyby. Pretože gestorský výbor odporúčal o pozmeňujúcich a doplňujúcich návrhoch ...